РЕПУБЛИКА СРБИЈА

ОПШТИНА БОГАТИЋ

ОПШТИНСКА УПРАВА

Комисија за спровођење поступка

располагања грађевинским земљиштем

Број: 464-12-28/2023-01

Датум: 02.07.2024.године

Б o г а т и ћ

На основу чл. 9. 10. 11. и 26-29 Одлуке о отуђењу и давању у закуп грађевинског земљишта ("Сл.лист Општине Богатић, Владимирци, Коцељева и града Шапца" бр.35/2016), Програма отуђења и давања у закуп грађевинског земљишта у јавној својини на територији Општине Богатић за период 2023-2028.године број 06-14-507/2023-01 од 20.04.2023.године, Одлуке Општинског већа о покретању поступка за давање у закуп грађевинског земљишта број 060-001872103-5/2024 од 11.06.2024.године, Комисија за спровођење поступка располагања грађевинским земљиштем објављује:

О Г Л А С

О СПРОВОЂЕЊУ ПОСТУПКА ПРИКУПЉАЊА ПОНУДА

ЗА ДАВАЊЕ У ЗАКУП ГРАЂЕВИНСКОГ ЗЕМЉИШТА

На основу Одлуке Општинског већа Општине Богатић број 060-001872103-5/2024 од 11.06.2024.године, Комисија за спровођење поступка располагања грађевинским земљиштем расписује Оглас о спровођењу поступка прикупљања понуда за давање у закуп грађевинског земљишта под следећим условима:

- **ДАЈЕ СЕ У ЗАКУП**  уз накнаду кат.парцела бр.2264 КО Дубље у укупној површини од 5.00.00 ха уписана у лист непокретности бр.2198 КО Дубље

- кат.парц. бр.2264 уписана је у лист непокретности бр.2198 КО Дубље која је по култури њива 2. класе у површини од 4.75.33 (47533м2) ха и њива треће класе у површини од 0.11.27 ха (1127м2), по врсти земљишта је грађевинско земљиште у грађевинском подручју. На парцели се према Програму налазе три објекта чија је укупна површина 1340м2 . Парцела има укупну површину од 5.00.00 ха (50.000 м2) и води се као јавна својина Општине Богатић. Предмет закупа су према Програму објекти 1. 2. и 3. заједно са земљиштем,

- кат.парцела се налази у Дубљу у улици Катице Чачић и иста је предвиђена за давање у закуп сходно Програму отуђења и давања у закуп грађевинског земљишта у јавној својини на територији Општине Богатић бр.06-14-507/2023-01 од 20.04.2023.године, за период 2023-2028 године,

- катастарска парцела се издаје као једна целина и то земљиште и објекти односно издаје се у укупној површини од 5.00,00 ха,

 - почетна цена годишње **закупнине по једном хектару је 20.100,00 динара** сходно износу закупнине по Уговору о закупу бр.464-9-2/2019-03,

 - закупац се обавезује да на име закупа плати годишњу закупнину у целости за 1 (једну) годину закупа, у року од 15 дана од дана закључења уговора о закупу, а након добијања фактуре од стране рачуноводства општине Богатић.

 - износ годишње закупнине за остале године закупа има се уплатити најкасније месец дана пре истека претходне године закупа, стим што се годишња закупнина сваке године има ревалоризовати применом годишњег индекса потрошачких цена, према подацима Републичког

завода за статистику који се објављује у „Службеном гласнику РС“, након добијања фактуре од стране рачуноводства општине Богатић.

 - катастарска парцела се узима виђеном стању за обављање примарне пољопривредне производње,

-објекти на кат.парцели 2264 КО Дубље могу се користити искључиво за примарну пољопривредну производњу и морају бити у функцији исте,

 - закупац је у обавези да кат.парцелу коју узима у закуп врати у стање у коме је примио ослобођену од ствари и опреме уколико буде исте поставио приликом коришћења кат.парцеле, - кат.парцела се даје у закуп на период **од 2 (две) године** с тим што закуп почиње да тече од 01.11.2024.године, односно од увођења у посед будућег закупца узимајући у обзир чињеницу да закуп по претходном уговору траје до 31.10.2024.године,

- кат.парцела 2264 КО Дубље је по врсти земљишта грађевинско земљиште а по култури је пољопривредно земљиште и као таква користи се као пољопривредно земљиште до привођења намени,

 - учесници јавног огласа могу бити сва правна лица и сва физичка лица,

 - у поступку јавног оглашавања прикупљањем понуда не могу учествовати чланови Комисије и њихови заменици,

 - учесник јавног оглашавања прикупљањем понуда не може бити лице које није измирило обавезе према Општини по основу закупа, односно отуђења грађевинског земљишта, накнаде за уређење грађевинског земљишта и накнаде за коришћење грађевинског земљишта као ни лице са којим је раскинут, односно коме је отказан уговор о закупу ,односно уговор о отуђењу због неизвршавања обавеза из уговора и то у року 5 година од дана раскида односно отказа,

 - **уредна понуда садржи податке:**

 **-** о подносиоцу пријаве и то **за физичка лица:** име и презиме јединствен матични број грађана и адресу становања,

 - **за правна лица** и предузетнике: назив односно пословно име, порески идентификациони број и седиште.

 - видљиву назнаку на коју катастарску парцелу се понуда односи,

 - уредно овлашћење за заступање,

 - доказ о уплати гарантног износа (депозита),

 - фотокопија личне карте за физичка лица,

 - Решење о упису у Регистар привредних субјеката или други одговарајући регистар,

 - понуђен износ закупнине по једном хектару,

 - изјава о прихватању услова огласа

 - учесници јавног огласа обавезни су да ради учешћа у поступку јавног надметања уплате депозит у износу од 20% почетне висине укупне годишње закупнине **(4.020,00 динарa**) и исти се враћа учесницима који не успеју на надметању, након закључења Уговора о закупу непокретности,

- депозит за учешће у поступку прикупљања писмених понуда уплаћује се на рачун Буџета Општине Богатић број 840-291804-44 а сврха уплате је депозит за учешће на јавном надметању прикупљањем писаних понуда за кат.парц.бр.2264 КО Дубље,

 - уколико будући закупац не приступи закључењу Уговора о закупу , положени депозит се не враћа а Општинско веће ће поништити Решење о давању у закуп грађевинског земљишта и расписати нови оглас,

 - назнаку непокретности због које се пријављује на јавно надметање (уколико је оглас расписан за већи број непокретности),

 **- рок за подношење понуда је 05.08.2024.године**

 - понуде се достављају у затвореној коверти препоручено поштом на адресу Општинске управе Општине Богатић, Комисије за спровођење поступка располагања грађевинским земљиштем ул.М.Витомировића бр.1 или преко писарнице Општинске управе Богатић, са видљивом назнаком на коју катастарску парцелу се односи,

 - понуђена цена закупнине мора да буде у динарском износу, који је исти или већи од почетног износа закупнине утврђеног јавним огласом ради прикупљања понуда,

 - неблаговремена или неуредна понуда се одбацује,

 - неблаговремена понуда је понуда која је поднета по истеку рока за подношење понуда,

 - неуредна понуда је понуда која је поднета у отвореној коверти или без видљиве ознаке на коју појединачну катастарску парцелу се односи, која не садржи податке и уредна документа из чл.26 ове одлуке а који су ближе наведени у огласу и у којој јпонуђена цена накнаде није у складу са чланом 28 став 2 Одлуке односно није исказана у динарима и уколико није иста или већа од почетне цене закупнине,

 - поступак отварања благовремених и уредних понуда спровешће се **дана 09.08.2024.године са почетком у 11 часова у малој сали Општине Богатић на првом спрату у улици М.Витомировића бр.1,**

 - поступак прикупљања понуда јавним огласом сматра се успелим, ако је приспела најмање једна благовремена и уредна понуда,

 - депозит ће бити враћен учесницима јавног надметања који не успеју на надметању након закључења уговора са најповољнијим понуђачем и достављања броја текућег рачуна уколико исти не доставе заједно са понудом,

 - учесник јавног огласа који је незадовољан Решењем о давању у закуп може да покрене управни спор пред надлежним судом у року од 30 дана од дана достављања решења.

КОМИСИЈА ЗА СПРОВОЂЕЊЕ ПОСТУПКА

РАСПОЛАГАЊА ГРАЂЕВИНСКИМ ЗЕМЉИШТЕМ